देश में धार्मिक नहीं राजनीतिक असहिष्णुता
आकाश विजयवर्गीय के पुस्तक विमोचन के कार्यक्रम के दौरान बाबा रामदेव ने मीडिया से चर्चा में कहा कि हिंदुस्तान में सिर्फ राजनीतिक असहिष्णुता है। धार्मिक असहिष्णुता नहीं है। राजनीतिक असहिष्णुता का शिकार मेरे साथ पूरा देश भी है। इस देश में धार्मिक असहिष्णुता नहीं देखी है। राजनीतिक असहिष्णुता चरम पर है। कोई पीएम नरेंद्र मोदी को कोस रहा है तो कोई भाजपा को। उन्होंने कहा कि राम राजनीतिक नहीं राष्ट्रीय मुद्दा हैं। कांग्रेस ने एक अराजक मानसिकता पैदा करने की कोशिश इस देश में की है कि राम और कृष्ण काल्पनिक हैं। राम अयोध्या में पैदा हुए यह सारा देश जानता है तो फैसला कोर्ट करेगा क्या? राम हमारे प्राण हैं यह राष्ट्र के स्वाभिमान का विषय है। नेशनल हेराल्ड मामले में बाबा रामदेव ने कहा-जब हम पर हजारों मुकदमे लगवाए और जांच कराए माता सोनिया गांधी ने तो वो ठीक थीं ? बाबा ने तो हजारों जांच सह ली। तुम एक जांच तो सह लो। काला धन भी आ जाएगा। पाई-पाई वापस आ जाएगी मोदी जी ने जो कहा है वह किया है। कीर्ति आजाद के मामले में उन्होंने कहा कि कीर्ति अब आजाद हो गए हैं।
hin_Deva hin_Deva